বাংলাদেশের অপুষ্টি একটি অন্যতম প্রধান জনস্বাস্থ্য সমস্যা। দারিদ্র্য, অধিক জনসংখ্যা, খাদ্য নিরাপত্তার অভাব, রোগ নিয়ন্ত্রণের অপ্রতুলতা, পুষ্টি সম্পর্কে সঠিক জ্ঞানের অভাব ইত্যাদি অপুষ্টি সমস্যার অন্যতম কারণ। অপুষ্টির প্রধান শিকার হচ্ছে মা ও শিশু। আমাদের দেশের ৯৪ শতাংশ শিশু বিভিন্নমাত্রার অপুষ্টিতে ভুগছে। এ দেশে মায়েদের গড় ওজন ও উচ্চতা স্বাভাবিকের চেয়ে কম। অল্প বয়সে ঘন ঘন সন্তান জন্মদান ও গর্ভকালীন অপুষ্টির ফলে বেশির ভাগ মা কম ওজনের শিশুর জন্ম দেন।